16. 8. 96 De Furopæiske Fællesskabers Tidende Nr. L 206/41 RÅDETS FORORDNING (EF) Nr. 1598/96 af 30. juli 1996 om fravigelse af forordning (EØF) nr. 1765/92 om indførelse af en støtteordning for producenter af visse markafgrøder, for så vidt angår jordudtagningsforpligtelsen for produktionsåret 1997/98 RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 42 og 43, under henvisning til forslag fra Kommissionen, under henvisning til udtalelse fra Europa-Parlamentet (!), og ud fra følgende betragtninger: Ifølge den støtteordning for producenter af visse markaf- grøder, der blev indført ved forordning (EFØF) nr. 1765/ 92 (?), skal producenterne, hvis de ønsker at modtage godtgørelser under den generelle ordning, udtage en forudfastsat procentdel af deres arealer med markafgrø- der; procentdelen bør justeres i forhold til udviklingen i produktionen og på markedet; siden ordningens indførelse er der genskabt en bedre ligevægt på kornmarkedet som følge af en faldende produktion og et stigende internt forbrug; denne situation har sammen med meget små lagre og langt højere priser på verdensmarkedet også medført en betydelig nedgang i interventionslagrene og en betydelig prisstigning for korn i Fællesskabet; de nuværende konjunkturer på kornmarkedet kan på kort sigt medføre en fare for Fællesskabets markedsandel på verdensmarkedet og for de resultater, der er opnået siden reformen af markafgrødesektoren, herunder en sti- gende anvendelse af korn til foderbrug; under disse omstændigheder bør der for den jordudtagning, der senest begynder den 15. januar 1997 for produktionsåret 1997/98, fastsættes en procentsats, som er lavere end den, der følger af de gældende bestemmelser, og anven- delsen af ekstraordinær jordudtagning i tilfælde af over- skridelse af basisarealet i produktionsåret 1996/97 bør suspenderes; (1) Udtalelse afgivet den 19. juli 1996 (endnu ikke offentliggjort i Tidende). (?) EFT nr. L 181 af 1. 7. 1992, s. 12. Forordningen er senest ændret ved forordning (EF) nr. 1575/96 (se side 1 i denne Tidende). i tilfælde af overførsel af jordudtagningsforpligtelsen for- højes basisjordudtagningssatsen på 17,5% med 3%; denne forhøjelse bør tilpasses for at opretholde et lig- nende forhold mellem basisjordudtagningssatsen og den forhøjelsesprocentsats, der skyldes en overførsel, som følge af nedsættelsen af basisjordudtagningssatsen, i til- fælde af overførsel af jordudtagningsforpligtelsen til mil- jømæssigt følsomme områder bør ovennævnte forhøjelse ikke anvendes — UDSTEDT FØLGENDE FORORDNING: Artikel 1 For produktionsåret 1997/98 og uanset artikel 7 i forord- ning (EØF) nr. 1765/92 — fastsættes den jordudtagningsforpligtelse, der er omhandilet i stk. 1 i nævnte artikel til 5 % — fastsættes den forhøjelse, der er omhandlet i stk. 7, andet led, i nævnte artikel til 1 procentpoint. Der anvendes dog ingen forhøjelse på overførsler til et område, hvor de miljømæssige mål er nået. Artikel 2 I tilfælde af en overskridelse af basisarealet i produktions- året 1996/97 finder den i artikel 2, stk. 6, andet led, i forordning (EØF) nr. 1765/92 omhandlede ekstraordi- nære jordudtagning ikke anvendelse. Artikel 3 Denne forørdning træder i kraft på tredjedagen efter offentliggørelsen i De Europæiske Fællesskabers Ti- dende. Den gælder udelukkende for jordudtagning i produk- tionsåret 1997/98.